ประกาศกระทรวงศึกษาธิการประกาศกระทรวงศึกษาธิการเรื่องหลักเกณฑ์ วิธีการ และเงื่อนไขการจัดสรรเงินอุดหนุนเพื่อเป็นค่าตอบแทนผู้สอนในศูนย์การศึกษาอิสลามประจำมัสยิด(ตาดีกา)และค่าบริหารจัดการมัสยิด(ฉบับที่ ๒) พ.ศ. ๒๕๕๐[๑] เพื่อส่งเสริมและสนับสนุนศูนย์การศึกษาอิสลามประจำมัสยิดในจังหวัดสตูล และ ๔ อำเภอในจังหวัดสงขลา (อำเภอจะนะ นาทวี เทพา สะบ้าย้อย)ให้ได้รับการดูแล ส่งเสริมในหลักเกณฑ์เดียวกับศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา และนราธิวาสอาศัยอำนาจตามความในข้อ ๒๓ของระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด (ตาดีกา)ในจังหวัดปัตตานี ยะลา นราธิวาส พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๐และมติคณะรัฐมนตรีเมื่อวันที่ ๒๘ สิงหาคม ๒๕๕๐อนุมัติให้กระทรวงศึกษาธิการดูแลศูนย์อบรมศาสนาอิสลามและจริยธรรมประจำมัสยิดในเขตพัฒนาพิเศษเฉพาะกิจกระทรวงศึกษาธิการจึงกำหนดหลักเกณฑ์ วิธีการและเงื่อนไขการจัดสรรเงินอุดหนุน เพื่อเป็นค่าตอบแทนผู้สอนในศูนย์การศึกษาอิสลามประจำมัสยิด(ตาดีกา) และค่าบริหารจัดการมัสยิด ดังนี้ข้อ ๑ประกาศนี้เรียกว่า ประกาศกระทรวงศึกษาธิการเรื่อง หลักเกณฑ์ วิธีการ และเงื่อนไขการจัดสรรเงินอุดหนุนเพื่อเป็นค่าตอบแทนผู้สอนในศูนย์การศึกษาอิสลามประจำมัสยิด (ตาดีกา)และค่าบริหารจัดการมัสยิด (ฉบับที่ ๒) พ.ศ. ๒๕๕๐ข้อ ๒ประกาศนี้ให้มีผลบังคับใช้ตั้งแต่วันที่ ๑ ตุลาคม ๒๕๕๐ เป็นต้นไปข้อ ๓ศูนย์การศึกษาอิสลามประจำมัสยิด(ตาดีกา)และผู้สอนที่มีสิทธิได้รับเงินอุดหนุนจะต้องตั้งอยู่ในมัสยิดที่จดทะเบียนจัดตั้งแล้วเท่านั้นโดยจะให้การอุดหนุนไม่เกินมัสยิดละ ๑ แห่งข้อ ๔เงินอุดหนุนค่าตอบแทนผู้สอนในศูนย์การศึกษาอิสลามประจำมัสยิด(ตาดีกา) และค่าบริหารจัดการมัสยิด แบ่งได้ดังนี้ที่จำนวนนักเรียน(คน)จัดสรรค่าตอบแทนผู้สอน (คน)ค่าตอบแทนคนละ/เดือน (บาท)ค่าบริหารจัดการมัสยิด/เดือน(บาท)รวมเป็นเงิน(บาท)๑ไม่เกิน ๘๐ คน๒๒,๐๐๐๑,๐๐๐๕,๐๐๐๒๘๑ - ๑๒๐ คน๓๒,๐๐๐๑,๐๐๐๗,๐๐๐๓๑๒๑ คนขึ้นไป๔๒,๐๐๐๑,๐๐๐๙,๐๐๐ข้อ ๕ศูนย์การศึกษาอิสลามประจำมัสยิด(ตาดีกา) ต้องจัดการเรียนการสอนตามหลักสูตรอิสลามศึกษาฟัรฎูอีนประจำมัสยิด พ.ศ.๒๕๔๙ข้อ ๖ให้อิหม่ามประจำมัสยิดหรือผู้แทนจัดทำแบบคำขอรับการอุดหนุนตามแบบที่กำหนด (แบบ ตก. ๑ ตก. ๒ และ ตก. ๓) จำนวน ๒ ชุดโดยสำรวจจำนวนผู้เรียนและผู้สอน ณ วันที่ ๑๐ มิถุนายน ของทุกปี โดยโรงเรียนเก็บไว้จำนวน ๑ ชุด ส่งต่อนายทะเบียนที่สำนักงานเขตพื้นที่การศึกษาที่มัสยิดตั้งอยู่จำนวน ๑ ชุด ภายในวันที่ ๓๐ มิถุนายน ของทุกปีข้อ ๗ให้สำนักงานเขตพื้นที่การศึกษาตรวจสอบคุณสมบัติผู้สอนและศูนย์การศึกษาอิสลามประจำมัสยิด(ตาดีกา) ให้เป็นไปตามหลักเกณฑ์ข้อ ๓ และสรุปคำขอรับการอุดหนุน (แบบ ตก. ๑ ตก. ๒และ ตก. ๓) ของศูนย์การศึกษาทุกศูนย์ลงในแบบสรุปข้อมูลศูนย์การศึกษาอิสลามประจำมัสยิด (ตาดีกา) (แบบ ตก. ๔)และแบบสรุปรายชื่อศูนย์การศึกษาอิสลามประจำมัสยิด (ตาดีกา) (แบบ ตก. ๕) ส่งไปยังสำนักบริหารงานคณะกรรมการส่งเสริมการศึกษาเอกชนสำนักงานปลัดกระทรวงศึกษาธิการ ภายในวันที่ ๑๐ กรกฎาคม ของทุกปี สำหรับแบบ ตก. ๑ตก. ๒ และ ตก. ๓ สำนักงานเขตพื้นที่การศึกษาจัดเก็บไว้พร้อมที่จะตรวจสอบข้อ ๘ให้สำนักงานเขตพื้นที่การศึกษาดำเนินการเบิกจ่ายเงินพร้อมทั้งโอนเงินอุดหนุนค่าบริหารจัดการเข้าบัญชีศูนย์การศึกษาอิสลามประจำมัสยิด(ตาดีกา) และจ่ายเงินค่าตอบแทนให้กับผู้สอนทุกคนเป็นรายเดือนข้อ ๙ผู้สอนที่มีสิทธิได้รับเงินค่าตอบแทนต้องเป็นผู้สอนอยู่จนถึงเดือนที่ขอเบิกกรณีมีการเปลี่ยนแปลงผู้สอน ให้อิหม่ามประจำมัสยิดแจ้งการเปลี่ยนแปลงต่อสำนักงานเขตพื้นที่การศึกษาที่ศูนย์ตั้งอยู่ภายใน ๗ วัน นับแต่วันที่มีการเปลี่ยนแปลง (ตามแบบ ตก. ๔ ตก. ๕)ข้อ ๑๐ให้สำนักงานเขตพื้นที่การศึกษาเป็นผู้รวบรวมเอกสารการเบิกจ่ายไว้เป็นหลักฐานในการตรวจสอบและรายงานการเบิกจ่ายเงินอุดหนุนให้สำนักบริหารงานคณะกรรมการส่งเสริมการศึกษาเอกชนทราบภายใน๑๕ วัน ของไตรมาสถัดไป (ตามแบบ ตก. ๖)ข้อ ๑๑ศูนย์การศึกษาอิสลามประจำมัสยิด(ตาดีกา)ต้องดำเนินการตามระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส พ.ศ. ๒๕๔๘ แก้ไขเพิ่มเติม (ฉบับที่ ๒)พ.ศ. ๒๕๕๐ข้อ ๑๒การเบิกจ่ายเงินอุดหนุนเพื่อเป็นค่าตอบแทนผู้สอนในศูนย์การศึกษาอิสลามประจำมัสยิด (ตาดีกา) และค่าบริหารจัดการมัสยิด ต้องไม่เกินจำนวนผู้เรียน ณ วันที่๑๐ มิถุนายน ของแต่ละปี หากมีการปรับลดจำนวนนักเรียนลงให้ปรับลดเงินค่าตอบแทนผู้สอนด้วยข้อ ๑๓สำหรับปีงบประมาณ ๒๕๕๑ศูนย์การศึกษาอิสลามประจำมัสยิด (ตาดีกา) ในจังหวัดสตูล และ ๔ อำเภอในจังหวัดสงขลา(อำเภอจะนะ นาทวี เทพา สะบ้าย้อย) ให้ยื่นคำขอตามข้อ ๖ ภายในวันที่ ๓๐ พฤศจิกายน๒๕๕๐ โดยใช้จำนวนผู้เรียน ณ วันที่ ๑ พฤศจิกายน ๒๕๕๐ประกาศณ วันที่ ๑๗ ตุลาคม พ.ศ. ๒๕๕๐วิจิตรศรีสอ้านรัฐมนตรีว่าการกระทรวงศึกษาธิการ[เอกสารแนบท้าย]๑. คำขอรับการอุดหนุนเป็นค่าตอบแทนผู้สอนและค่าบริหารจัดการศูนย์ในศูนย์การศึกษาอิสลามประจำมัสยิด(ตาดีกา) ในปีงบประมาณ พ.ศ. ... (แบบ ตก. ๑)๒. แบบสำรวจข้อมูลประวัติผู้สอน(แบบ ตก. ๒)๓. บัญชีรายชื่อผู้เรียน(แบบ ตก. ๓)๔. ข้อมูลศูนย์การศึกษาอิสลามประจำมัสยิด(ตาดีกา) ปีงบประมาณ ... (แบบ ตก. ๔)๕. รายชื่อศูนย์การศึกษาอิสลามประจำมัสยิด(ตาดีกา) (แบบ ตก. ๕)๖. บัญชีรายชื่อผู้สอนที่มีการเปลี่ยนแปลงกรณีถอดถอน(แบบ ตก. ๖)๗. บัญชีรายชื่อผู้สอนที่มีการเปลี่ยนแปลงกรณีแต่งตั้งเพิ่มเติม(แบบ ตก. ๗)๘. แบบรายงานการเบิกจ่ายเงินอุดหนุนเป็นค่าตอบแทนผู้สอนและค่าบริหารจัดการของศูนย์การศึกษาอิสลามประจำมัสยิด(ตาดีกา) ปีงบประมาณ ... (แบบ ตก. ๘)(ดูข้อมูลจากภาพกฎหมาย)ปริยานุช/ผู้จัดทำ๒๖กุมภาพันธ์ ๒๕๕๑ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑กุมภาพันธ์ ๒๕๕๒[๑]ราชกิจจานุเบกษา เล่ม ๑๒๕/ตอนพิเศษ ๓๕ ง/หน้า ๔๐/๑๘ กุมภาพันธ์ ๒๕๕๑